Z A P I S N I K

sa 11. sjednice Općinskog vijeća Općine Čepin održane 10. svibnja 2022. godine u vijećnici Općine Čepin, u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 12 članova Vijeća od izabranih 15 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Zoran Horvat
4. Miroslav Jerković
5. Velimir Džambić
6. Boris Marks
7. Dino Modrić
8. Nives Vidović
9. Tomislava Bareš
10. Vjekoslav Ćurić
11. Dario Skočibušić
12. Marija Čačić

SJEDNICI NIJE NAZOČAN:

1. Marko Brekalo
2. Dražen Arnold
3. Dino Arambašić

Sjednici su također nazočni: općinski načelnik Dražen Tonkovac, zamjenik općinskog načelnika Ivan Žeravica, pročelnici Krešimir Crnković, Mirjana Cvitkušić i Marica Beraković, viši savjetnik Željko Mamić, direktor komunalnih poduzeća Željko Barišić i privremena ravnateljica Dječjeg vrtića Zvončić Čepin Monika Tovarović.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin jednoglasno je usvojilo predloženi dnevni red, kako slijedi:

DNEVNI RED

1. Usvajanje zapisnika sa 10. sjednice Općinskog vijeća Općine Čepin
2. Donošenje Zaključka o davanju prethodne suglasnosti na Prijedlog Statuta Dječjeg vrtića Zvončić Čepin
3. Donošenje Zaključka o davanju prethodne suglasnosti na Prijedlog Pravilnika o unutarnjem ustrojstvu i načinu rada Dječjeg vrtića Zvončić Čepin
4. Donošenje Zaključka o davanju prethodne suglasnosti na Prijedlog Pravilnika o upisu djece i ostvarivanju prava i obveza korisnika usluga u Dječjem vrtiću Zvončić Čepin
5. Donošenje Zaključka o davanju prethodne suglasnosti na Prijedlog Pravilnika o plaćama, naknadama plaće i drugim materijalnim pravima radnika zaposlenih u Dječjem vrtiću Zvončić Čepin
6. Donošenje Pravilnika o načinu i uvjetima sudjelovanja roditelja u cijeni programa Dječjeg vrtića Zvončić Čepin
7. Donošenje Odluke o utvrđivanju ekonomske cijene boravka djece u Dječjem vrtiću Zvončić Čepin za 2022./2023. godinu
8. Donošenje Odluke o financijskoj potpori mladim obiteljima za rješavanje stambenog pitanja na području Općine Čepin u naseljima Beketinci, Čepinski Martinci i Čokadinci
9. Donošenje Odluke o osnivanju prava služnosti
10. Donošenje Odluke o isplati naknade Povjerenstvu za zakup i prodaju poljoprivrednog zemljišta u vlasništvu Republike Hrvatske za područje Općine Čepin
11. Donošenju Odluke o odobrenju zamolbe za pomoć Rimokatoličke župe Presvetog trojstva u Čepinu
12. Razno

TOČKA 1. USVAJANJE ZAPISNIKA SA 10. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 10.sjednice Općinskog vijeća Općine Čepin.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin je sa 10 glasova za i 2 suzdržana glasa usvojilo zapisnik sa svoje 10. sjednice.

TOČKA 2. DONOŠENJE ZAKLJUČKA O DAVANJU PRETHODNE SUGLASNOSTI NA PRIJEDLOG STATUTA DJEČJEG VRTIĆA ZVONČIĆ ČEPIN

S ovom točkom dnevnog reda nazočne je upoznao pročelnik Krešimir Crnković rekavši kako je prijedlog ovog akta dalo Upravno vijeće Dječjeg vrtića Zvončić Čepin, a Općinsko Vijeće daje svoju prethodnu suglasnost na ovaj akt.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Prijedlog Statuta Dječjeg vrtića Zvončić Čepin.

Općinsko vijeće sa 10 glasova za i 2 suzdržana glasa donijelo je

ZAKLJUČAK

o davanju prethodne suglasnosti na prijedlog Statuta

 Dječjeg vrtića Zvončić Čepin

(Zaključak je sastavni dio zapisnika)

TOČKA 3. DONOŠENJE ZAKLJUČKA O DAVANJU PRETHODNE SUGLASNOSTI NA PRIJEDLOG PRAVILNIKA O UNUTARNJEM USTROJSTVU I NAČINU RADA DJEČJEG VRTIĆA ZVONČIĆ ČEPIN

S ovom točkom dnevnog reda nazočne je upoznao pročelnik Krešimir Crnković rekavši kako je prijedlog ovog akta dalo Upravno vijeće Dječjeg vrtića Zvončić Čepin, a Općinsko Vijeće daje svoju prethodnu suglasnost na ovaj akt.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Prijedlog Pravilnika o unutarnjem ustrojstvu i načinu rada Dječjeg vrtića Zvončić Čepin

Općinsko vijeće sa 9 glasova za i 3 suzdržana glasa donijelo je

ZAKLJUČAK

o davanju prethodne suglasnosti na Prijedlog Pravilnika o unutarnjem ustrojstvu i načinu rada Dječjeg vrtića Zvončić Čepin

(Zaključak je sastavni dio zapisnika)

Općinski načelnik moli da se u zapisnik napiše kako je oporba bila suzdržana kod glasovanja.

TOČKA 4. DONOŠENJE ZAKLJUČKA O DAVANJU PRETHODNE SUGLASNOSTI NA PRIJEDLOG PRAVILNIKA O UPISU DJECE I OSTVARIVANJU PRAVA I OBVEZA KORISNIKA USLUGA U DJEČJEM VRTIĆU ZVONČIĆ ČEPIN

S ovom točkom dnevnog reda nazočne je upoznao pročelnik Krešimir Crnković rekavši kako je prijedlog ovog akta dalo Upravno vijeće Dječjeg vrtića Zvončić Čepin, a Općinsko Vijeće daje svoju prethodnu suglasnost na ovaj akt.

Predsjednik Vijeća otvara raspravu.

Vijećnica K. Rajtek predlaže da se promijeni točka 15. u članku 10. te da se doda „…o nepostojanju dospjelih, a nepodmirenih dugovanja prema Općini Čepin za nekretninu na kojoj dijete ima prebivalište.“, kako bi se izbjegle moguće malverzacije.

S prijedlogom vijećnice K. Rajtek složili su se i općinski načelnik i predsjednica Upravnog vijeća.

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Prijedlog Pravilnika o upisu djece i ostvarivanju prava i obveza korisnika usluga u Dječjem vrtiću Zvončić Čepin zajedno s predloženom izmjenom.

Općinsko vijeće sa 10 glasova za i 2 suzdržana glasa donijelo je

ZAKLJUČAK

o davanju prethodne suglasnosti na Prijedlog Pravilnika o upisu djece i ostvarivanju prava i obveza korisnika usluga u Dječjem vrtiću Zvončić Čepin

(Zaključaj je sastavni dio zapisnika)

TOČKA 5. DONOŠENJE ZAKLJUČKA O DAVANJU PRETHODNE SUGLASNOSTI NA PRIJEDLOG PRAVILNIKA O PLAĆAMA, NAKNADAMA PLAĆE I DRUGIM MATERIJALNIM PRAVIMA RADNIKA ZAPOSLENIH U DJEČJEM VRTIĆU ZVONČIĆ ČEPIN

S ovom točkom dnevnog reda nazočne je upoznao pročelnik Krešimir Crnković rekavši kako je prijedlog ovog akta dalo Upravno vijeće Dječjeg vrtića Zvončić Čepin, a Općinsko Vijeće daje svoju prethodnu suglasnost na ovaj akt.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Prijedlog Pravilnika o plaćama, naknadama plaće i drugim materijalnim pravima radnika zaposlenih u Dječjem vrtiću Zvončić Čepin.

Općinsko vijeće sa 9 glasova za i 3 suzdržana glasa donijelo je

ZAKLJUČAK

o davanju prethodne suglasnosti na Prijedlog Pravilnika o plaćama, naknadama plaće i drugim materijalnim pravima radnika zaposlenih u Dječjem vrtiću Zvončić Čepin

(Zaključak je sastavni dio zapisnika)

TOČKA 6. DONOŠENJE PRAVILNIKA O NAČINU I UVJETIMA SUDJELOVANJA RODITELJA U CIJENI PROGRAMA DJEČJEG VRTIĆA ZVONČIĆ ČEPIN

S ovom točkom dnevnog reda nazočne je upoznao pročelnik Krešimir Crnković rekavši kako ovaj akt samostalno donosi osnivač, odnosno Općinsko vijeće Općine Čepin. Prijedlog su vijećnici dobili zajedno s materijalima za ovu sjednicu. Naglašava kako će sudjelovanje roditelja u cijeni programa ovisiti o njihovom imovinskom cenzusu.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Pravilnika o načinu i uvjetima sudjelovanja roditelja u cijeni programa Dječjeg vrtića Zvončić Čepin.

Općinsko vijeće Općine Čepin sa 9 glasova za i 3 suzdržana glasa donijelo je

PRAVILNIK

o načinu i uvjetima sudjelovanja roditelja u cijeni programa Dječjeg vrtića

Zvončić Čepin

(Pravilnik je sastavni dio zapisnika)

TOČKA 7. DONOŠENJE ODLUKE O UTVRĐIVANJU EKONOMSKE CIJENE BORAVKA DJECE U DJEČJEM VRTIĆU ZVONČIĆ ČEPIN ZA 2022./2023. GODINU

S ovom točkom dnevnog reda nazočne je upoznao pročelnik Krešimir Crnković rekavši kako ovu odluku utvrđuje Upravno vijeće, a daje se na suglasnost osnivača. Naglašava kako je cijena utvrđena po ekonomskoj cijeni Grada Osijeka.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o utvrđivanju ekonomske cijene boravka djece u Dječjem vrtiću Zvončić Čepin za 2022./2023. godinu.

Općinsko vijeće Općine Čepin sa 9 glasova za i 3 suzdržana glasa donijelo je

ODLUKU

o utvrđivanju ekonomske cijene boravka djece u Dječjem vrtiću Zvončić Čepin za 2022./2023. godinu

(Odluka je sastavni dio zapisnika)

TOČKA 8. DONOŠENJE ODLUKE O FINANCIJSKOJ POTPORI MLADIM OBITELJIMA ZA RJEŠAVANJE STAMBENOG PITANJA NA PODRUČJU OPĆINE ČEPIN U NASELJIMA BEKETINCI, ČEPINSKI MARTINCI I ČOKADINCI

S ovom točkom dnevnog reda nazočne je upoznao pročelnik Krešimir Crnković rekavši kako se radi o financijskoj potpori obiteljima na području naše općine, u naseljima, Beketinci, Č. Martinci i Čokadinci. Prijedlog odluke vijećnici su dobili zajedno s materijalima za ovu sjednicu u kojoj su nevedene vrste potpora i iznosi potpora. Mjera je demografske naravi.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o financijskoj potpori mladim obiteljima za rješavanje stambenog pitanja na području Općine Čepin u naseljima Beketinci, Čepinski Martinci i Čokadinci.

Općinsko vijeće Općine Čepin jednoglasno je donijelo

ODLUKU

o financijskoj potpori mladim obiteljima za rješavanje stambenog pitanja na području Općine Čepin u naseljima Beketinci, Čepinski Martinci i Čokadinci

(Odluka je sastavni dio zapisnika)

TOČKA 9. DONOŠENJE ODLUKE O OSNIVANJU PRAVA SLUŽNOSTI

S ovom točkom dnevnog reda nazočne je upoznao pročelnik Krešimir Crnković rekavši kako tvrtka Žito d.o.o. gradi poslovnu zgradu na čestici kojoj je susjedna čestica u vlasništvu Općine Čepin. Kako bi mogli dovesti do svoje nekretnine plin, vodu i komunalnu cijev potrebno im je pravo služnosti na čestici u vlasništvu općine Čepin. Vrijednost naknade koju tvrtka Žito mora platiti utvrdio je ovlašteni sudski vještak.

 Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o osnivanju prava služnosti.

Općinsko vijeće Općine Čepin jednoglasno je donijelo

ODLUKU

o osnivanju prava služnosti

(Odluka je sastavni dio zapisnika)

TOČKA 10. DONOŠENJE ODLUKE O ISPLATI NAKNADE POVJERENSTVU ZA ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA PODRUČJE OPĆINE ČEPIN

Općinski načelnik predložio je da se članovima Povjerenstva isplati po 5.000,00 kn u neto iznosu. Napominje kako je natječaj poništen ali Povjerenstvo je odradilo dio posla.

 Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o isplati naknade Povjerenstvu za zakup i prodaju poljoprivrednog zemljišta u vlasništvu Republike Hrvatske za područje Općine Čepin.

Općinsko vijeće Općine Čepin sa 11 glasova za i 1 suzdržanim glasom donijelo je

ODLUKU

o isplati naknade Povjerenstvu za zakup i prodaju poljoprivrednog zemljišta u vlasništvu Republike Hrvatske za područje Općine Čepin

(Odluka je sastavni dio zapisnika)

TOČKA 11. DONOŠENJU ODLUKE O ODOBRENJU ZAMOLBE ZA POMOĆ RIMOKATOLIČKE ŽUPE PRESVETOG TROJSTVA U ČEPINU

S ovom točkom dnevnog reda nazočne je upoznao pročelnik Krešimir Crnković rekavši kako je župa podnijela zamolbu radi obnove crkve u Naselju prijateljstva koja je stradala u nevremenu. Predlaže se prihvaćanje najniže ponude, od tri predložene, u iznosu od 135.112,50 kn. Sredstva će se doznačiti župi.

Općinsko vijeće Općine Čepin jednoglasno je donijelo

ODLUKU

o odobrenju zamolbe za pomoć rimokatoličke župe Presvetog trojstva u Čepinu

(Odluka je sastavni dio zapisnika)

TOČKA 12. RAZNO

Kako nije bilo pitanja pod točkom Razno, predsjednik Vijeća zaključio je sjednicu.

Sjednica je zaključena u 19,40 sati.

ZAPISNIČAR:

Lidija Tolj

KLASA: 024-01/22-01/6

URBROJ: 2158-12-22-2

 PREDSJEDNIK

 OPĆINSKOG VIJEĆA

 Robert Periša, dipl. oec.